Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI
Teknolojia ni mojawapo ya ubunifu ambao umeimarisha kazi na shughuli tofauti tofauti kama vile katika shule. Katika ubunifu huo kuna faida na madhara yake. Baadhi ya faida hizo ni kama vile inasaidia katika kufanya utafiti, kurahisisha baadhi ya masomo kama vile hisabati, kuchapisha mitihani, kutumia printa na kadhalika. 
Imedhihirishwa kwamba tarakilishi inaweza kumsaidia mwalimu vile vile hata mwanafunzi. Tarakilishi hiyo inaweza kumfaidi kwa mengi kama vile kufanya utafiti kwenye mtandao na kupata la ziada. Licha ya kufanya utafiti pia anaweza kuhifadhi mambo yaliyo na umuhimu kwenye tarakilishi ili viweze kumsaidia nyakati zengine pindi anapozihitaji. 
Aidha, teknolojia imerahisisha somo la hisabati. Somo hilo limerahisishwa vipi? Wanasayansi walibuni kifaa kinachoitwa kokotoo. Kikokotoo kinatumika kufanya na kupata majibu ya hisabati kwa urahisi na haraka. 
Vilevile, imerahisisha walimu katika uchapishaji wa karatasi za mtihani kwa kutumia printa. Printa inaweza kuchapisha karatasi zaidi ya elfu moja kwa muda mchache sana. Hivyo basi imerahisisha kazi katika shule za sekondari.
Kizuri hakikosi ila hivyo basi teknolojia pia imeleta madhara katika shule za sekondari. Baadhi ya wanafunzi hutumia simu za mkono majumbani kwao wakiashiria kuzitumia kufanya utafiti ila huzitumia visivyo. Wanafunzi hao hutumia simu hizo kuangalia picha na filamu za ngono na kuwapotosha.
Pia, imewafanya wanafunzi katika shule za sekondari kuwa wavivu, kwani hawatumii akili zao kukamilisha na kusoma hisabati. Wametegemea sana utumiaji wa kikokotoo na kueneza uvivu katika masomo hilo na kuleta madhara kwa wanafunzi.
Teknolojia imedhihirishwa kuwa na faida nyingi kuliko madhara katika shule za sekondari. Shule hizo zimeweza kuimarika kwa faida hizo chache. Athari zake ni chache na athari hizo zinaweza zikarekebishwa panaporekebishika.